Ντερβίς Καβάζογλου

Ο Ντερβίς Αλί Καβάζογλου (4 Απριλίου 1924- 11 Απριλίου 1965) ήταν Τουρκοκύπριος δημοσιογράφος και συνδικαλιστής που εκτελέστηκε μαζί με τον Κώστα Μισιαούλη το 1965 από την εθνικιστική τρομοκρατική οργάνωση ΤΜΤ.

Βιογραφία

Ο Καβάζογλου γεννήθηκε στις 4 Απριλίου του 1924 στην Περιστερονοπηγή Αμμοχώστου. Οργανώθηκε πολιτικά στο ΑΚΕΛ αποτελώντας μάλιστα μέλος της Κεντρικής Επιτροπής του κόμματοςΧαραυγή, 13 Απριλίου 2013, σελ. 3.. Παράλληλα αρθρογραφούσε στην εφημερίδα «Ινκιλαπψί» του, δολοφονημένου από την ΤΜΤ, Φαζίλ Οντέρ.

Ο Καβάζογλου ήταν από τους θιασώτες της ελληνοτουρκικής φιλίαςΑπόσπασμα από συνέντευξη που έδωσε ο Ντερβίς Αλί Καβάζογλου στην εφημερίδα "Νεολαία" στις 4 Ιουλίου 1964 και Μακεδονία, 13 Απριλίου 1964, σελ. 1. Παράλληλα, φαίνεται να είχε ταχθεί υπέρ της επίσημης κομματικής γραμμής του ΑΚΕΛ για Ένωση της Κύπρου με την Ελλάδα, αν και ο Χρίστος Βανέζος σε βιβλίο του το 2008 υποστηρίζει ότι ο Καβάζογλου διαφωνούσε με την γραμμή της Ένωσης.Λάζαρος Μαύρος : Καβάζογλου κ α ι Ένωση…. Η πολιτική του δράση είχε ως αποτέλεσμα τη στοχοποίησή του από την τρομοκρατική οργάνωση ΤΜΤΛάζαρος Μαύρος: ΡΙΚ - Καβάζογλου, Ιχσάν Αλή & ΤΜΤ, της οποίας τη δράση είχε επανειλημμένα καυτηριάσειΜακεδονία, 13 Απριλίου 1964, σελ. 12.

Δολοφονία των Καβάζογλου-Μισιαούλη
Η ΤΜΤ θεωρούσε τους Τουρκοκύπριους που τάσσονταν υπέρ της συμβίωσης με τους Ελληνοκύπριους, απορρίπτοντας την πολιτική του ταξίμ, ως προδότες. Σύμφωνα με τον Ραούφ Ντενκτάς, αν ήταν και αριστεροί, ήταν δυό φορές προδότες και ήταν φανερό πως η ΤΜΤ συμφωνούσε. Ο Καβάζογλου θεωρούσε πως η ΤΜΤ τρομοκρατούσε την τουρκοκυπριακή κοινότητα, και ήταν σωβινιστική και ρατσιστική. Η ΤΜΤ κάλεσε τα μέλη της να τον σκοτώσουν, και μάλιστα υπάρχει η αναφορά ότι 100 μέλη της ορκίστηκαν να σκοτώσουν τον Καβάζογλου και τον Ιχσάν Αλή. Ωστόσο δεν ήταν εύκολο, καθώς ο Καβάζογλου ζούσε στο ελεγχόμενο από τους Ελληνοκύπριους κομμάτι της τότε μοιρασμένης Λευκωσίας.

Την Κυριακή 11η Απριλίου 1964, ο Καβάζογλου, μαζί με τον Ελληνοκύπριο συνεργάτη του Κώστα Μισιαουλή, δολοφονήθηκαν από ένοπλους της ΤΜΤ, στο 13ο χιλιόμετρο του δρόμου για τη Λάρνακα.Χρίστου Πέτα, Πορτραίτα λαϊκών αγωνιστών, Λευκωσία, Μάρτιος 1993, σελ. 40-41 και Ελευθερία, 14 Απριλίου 1964, σελ. 8 έπειτα από ενέδρα ενώ μετέβαιναν οδικώς στη Λάρνακα προκειμένου να συμμετάσχουν σε πολιτική συγκέντρωσηΕλευθερία, 13 Απριλίου 1964, σελ. 10. Χαρακτηριστικό της αγριότητας της δολοφονίας είναι ότι οι εγκληματίες πυροβόλισαν πάνω από 60 σφαίρες στα θύματα τους. Ο Ιχσάν Αλί κατάγγειλε πως η πράξη αυτή έγινε από την ΤΜΤ ενώ η κυβέρνηση ανακοίνωσε αμοιβή 5.000 λιρών για όποιον συνελάμβανε τους δολοφόνους.

Η κηδεία του Καβάζογλου πραγματοποιήθηκε δύο ημέρες αργότερα στο Δάλι, αφού πρώτα είχε μεταφερθεί στο οίκημα της ΠΕΟ στη Λευκωσία όπου και τέθηκε σε λαϊκό προσκύνημαΜακεδονία, 14 Απριλίου 1964, σελ. 8.

Η ΤΜΤ αρχικά επιχείρησε να ρίξει το φταίξιμο στους Ελληνοκύπριους, αλλά όταν αντιλήφθηκε πως δεν μπορούσε να πείσει και η αγανάκτηση μεγάλωνε για τον δειλό φόνο, απλώς σώπασε. 

Παραπομπές

Βιβλιογραφία
Χρίστου Πέτα, Πορτραίτα λαϊκών αγωνιστών, Λευκωσία, Μάρτιος 1993.

Κατηγορία:Τουρκοκύπριοι
Κατηγορία:Ιστορία της Κύπρου
Κατηγορία:Ανορθωτικό Κόμμα Εργαζόμενου Λαού